 Marais John Magufuli na Uhuru Kenyatta wa Kenya wamezindua kituo cha kutoa huduma cha pamoja (OSBP) Namanga, leo mchana (Jumamosi).Kituo hiki kinalenga kurahisisha mazingira ya kufanya biashara baina ya nchi hizi mbili. Katika uzinduzi huo, viongozi hawa wamesisitiza suala la wafanyabiashara wadogo katika maeneo ya mipaka kusaidiwa kufanya biashara zao vizuri na sio kuwekewa vikwazo.“Ni lazima tuwaangalie wafanyabiashara wadogo walio katika eneo la mpaka huu, lazima tuhakikishe wote wananufaika na muunganiko huu kibiashara,” alisema.Kwa upande wake Rais Uhuru ameeleza kuwa nchi za Afrika Mashariki ni lazima kuboresha muingiliano wa kibiashara kwenye nchi zake vinginevyo umaskini utaendelea kushamiri. “Tukiwa tumejenga msingi mzuri wa biashara na soko la uhakika, itakuwa rahisi kuboresha uwekezaji kutoka nje na kuboresha zaidi maisha ya watu wetu,” aliongeza.